Diari Oficial de la Generalitat Valenciana


Sumari del DOGV 7451, del 27-01-2015 (2015/398)

Notificació de la sentència dictada en el procediment de mesures en relació amb els fills número 151/2014.
----------------------------------------------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/398


Organisme emissor
:   Jutjat de Primera Instància i Instrucció Número 3 de Sueca

Tipus de document
:   Edicte

Notificació de la sentència dictada en el procediment de mesures en relació amb els fills número 151/2014. [2015/398]  
Mesures en relació amb els fills número 000151/2014  
De: Elisa Labad Medina.  
Procuradora: María Mellado Canet.  
Contra: Antonio Pardo Galindo i ministeri fiscal.   
Procurador/a: -  
Patricio Arribas Atienza, secretari del Jutjat de Primera Instància número 3 dels de Sueca i el seu partit judicial, faig saber que en este jutjat del meu càrrec se seguix procediment de mesures en relació amb els fills extramatrimonials, registrat amb el número 151/2014, seguides a instàncies de la procuradora senyora Mellado Canet, en nom i representació acreditats d'Elisa Labad Medina, contra Antonio Pardo Galindo, en el qual ha sigut part el ministeri fiscal, i en què s'ha dictat una sentència, de data 23 de setembre de 2014, la dispositiva del qual és la següent:  
«Dispositiva  
Estime la demanda interposada per Elisa Labad Medina contra Antonio Pardo Galindo i, en conseqüència, dispose:  
a) Ambdós progenitors exerciran la pàtria potestat sobre les menors i l'exerciran de forma compartida.  
b) Les menors quedaran sota la guarda i custòdia de la mare.  
c) El règim de visites serà el següent:  
1. Caps de setmana alterns, des del divendres a l'eixida del col·legi fins a les 21.00 hores del diumenge, i s'han de reintegrar en el domicili matern.  
2. Vacacions de Nadal, Setmana Santa, setmana fallera i Pasqua de Resurrecció seran dividits per mitat, alternant-se cada any, de manera que la primera mitat correspondrà al pare quan siga any imparell i la segona mitat a la mare, i l'any següent al revés, és a dir, quan l'any siga parell correspondrà la primera mitat a la mare i la segona mitat al pare.  
  
3. Vacacions d'estiu: es dividiran per quinzenes i començara el primer cap de setmana en què finalitze el curs escolar fins a l'últim cap de setmana anterior a l'inici del curs, i es triarà alternativament per anys, la primera quinzena la mare i la segona el pare, igual com les vacacions escolars.  
d) La pensió que el demandat haurà de satisfer les seues filles és de 250 euros actualitzables d'acord amb l'Índex de Preus al Consum.  
e) Quant als gastos extraordinaris necessaris, seran assumits per mitat per ambdós progenitors els d'educació i sanitat no coberts per la Seguretat Social. La realització d'activitats extraescolars que no siguen estrictament necessàries hauran de ser consensuades per ambdós progenitors, i, en cas de no hi haure consens, seran de càrrec exclusiu d'aquell progenitor que unilateralment n'haja decidit la realització.  
  
Contra esta resolució es pot interposar un recurs d'apel·lació per a l'Audiència Provincial de València, que s'interposarà per escrit davant d'este jutjat en el terme de 20 dies següents al de la notificació, d'acord amb els articles 457 i següents de la nova Llei d'Enjudiciament Civil, i se li fa saber que per a recórrer ha de constituir el depòsit de 50 euros en el compte de depòsits i consignacions d'este jutjat, obert en el Banesto número 4368/0000/00/000151/2014, segons que disposa la Llei Orgànica 1/2009, de 3 de novembre, per la qual es modifica la Llei Orgànica 6/1985, d'1 de juliol, del Poder judicial (BOE 04.11.2009), amb l'advertència d'inadmissió del recurs en cas de no verificar-ho.  
  
Esta és la meua sentència, que pronuncie, mane i firme».  
I com a conseqüència de l'ignorat parador d'Antonio Pardo Galindo, s'estén este document perquè servisca de cèdula de notificació, i s'indica expressament que la part demandant gaudix del benefici de justícia gratuïta i, per tant, la publicació del present edicte no merita cap taxa.  
  
Sueca, 19 de gener de 2015.- El secretari judicial: Patricio Arribas Atienza.